
Bírósági szervezet. 



Nem kívánom — bár ezt is kiállja — a 
büntető jog vezéreszméinek magaslatáról bírálni 
a javaslat alapvető principiumait. 

Oly államnak, melynek a 19-ik század vé- 
gén sincsen még bűnvádi eljárási szabályzata, s 
ugy mint századok előtt most is csak a gyakor- 
lat ingadozó és változó megállapításai szerint 
jár el a jogszolgáltatás, ezen a határozott for- 
mákra leginkább szoruló terén, nincs ideje be- 
várni, mig az elvek harcza minden kérdésre nézve 
befejezve lesz. Ily államnak sietnie kell, hogy 
ugy — ahogy, e téren is elfoglalja helyét vala- 
hára a modern államok között. 

Folyjon az elvek harcza a tudományban to- 
vábbra is, az ráér, azt nem nyomják a minden- 
napi élet gondjai. 

De a törvényhozás alkosson addig is leg- 
alább időlegest, mely ha nem is fog tán megfe- 
lelni mindenben a tudomány való és képzelt 
vívmányainak, ha nem is lesz tökéletes, meg 
fog felelni rendeltetésének : ha kielégíti a minden- 
napi élet szükségleteit. 

Emberi alkotások, emberi törvények, ugy 
sem véglegesek. Tartósságukat is nem a tudo- 

mányos magaslat, hanem a körülményekhez való 
alkalmazottságuk adja meg. A két szempont kö- 
zött döntő csak emez lehet. 

Ez az én szempontom is, melyből nyilat- 
kozni kívánok a javaslat fontosabb intézkedései 

felett. 

Kezdem a birósági szervezettel, mert a ke- 
retet, melyben az eljárás életet fog nyerni, ez 
adja meg. 

A javadat meVőzi az esküdtszékek behozatalát. 
Indokolása e tekintetben tovább megy, mint a 
mennyire az előző két javaslat ment. Azok- 
ban el volt ismerve az esküdtszéki intézmény 
nagy előnye minden más birósági forma felett, 
de nem tartatott hazánkban még meghonosítha- 
tónak a fennforgó nyelvi, nemzetiségi és cultu- 
rális viszonyok miatt. A jelen javaslat nem is- 
meri el az esküdtszéki institutió előnyeit. Azért 
nem veszi fel. A nyelvi nehézség csak melléke- 
sen érintetik. 

Könnyű lenne felelni a javaslat érveire. 
Elég lenne azon megdönthetlen tényre utalni, 
melyre az 1882-iki javaslat is hivatkozott, hogy 
még nem volt nemzet, akár a kultúra magas 
fokán volt, akár alant, mely az esküdtszékek 
birtokában levén, azokról önként lemondott és 
helyébe a szakbirósági intézményt fogadta volna 
el. Ez institutió nem lehet tehát oly rossz, mint 
a minőnek festik azt a jelenlegi javaslat indokai. 

Ez oly tény, melyet sem tagadni, sem kicsinyelni 
nem lehet. Ezzel szemben az, hogy ez vagy az 
a tudós így, vagy úgy nyilatkozik, hogy oly or- 
szágokban is panaszok merülnek fel, hol az es- 
küdtszékekek már évtizedek óta vannak alkalma- 
zásban : oly kicsi, oly jelentöségnélküli érvek, 
mint a Gellérthegy sziklatömbjéhez képest : a ha- 
jigálásra használt kis göröngy. Nincsen emberi 
alkotás, melynek hibái, ellenesei nem lennének. 
Magának a parlamentarismusnak — e század 
. legelterjedtebb és leghatalmasabb vívmányának 
'- — is vannak gyenge oldalai és ellenségei. Avagy 
a szakbirósági intézménynek nincsenek-e hibái és 
kinövései? Elégedetlenség vele szemben sehol 
sem nyilatkozik ? Ki merné ezt állítani ? 

Maga azon körülmény, hogy az esküdtszéki 
eljárás mellett megnyugszik a nagyközönség és 
megnyugszanak a szakkörök is az ítéletek fel- 
lebbezhetlenségében, ellenben a szakbirósági in- 
tézménynél még e rendszer legmelegebb pártolói 
is nélkülözhetlennek nyilvánítják a felebbezés 
jogorvoslatát : bizonyítja a legfényesebben az 
esküdtszéki intézménynek hasonlíthatlan előnyeit. 
Ügy vagyunk egyébiránt a javaslatban ez irány- 
ban felhozott indokokkal mint az a püspök, a ki 
bérmálni járván egyházmegyéjében, egyik falu- 
ban a szokásos harangszó nélkül fogadtatott, s 
midőn e miatt kérdőre vonta az őt fogadó tem- 
plomatyát; az mentegetőzni kezdett, hogy ennek 
sok, igen sok, oka van. x\ püspök kíváncsian 

4 Birósági szervezet. 

kérdezte, hogy mik ezen okok ? Ekkor rá kezdte 
a templomatya, hogy « először is nincs haran- 
gunk » — másodszor «Elég» — vágott közbe 

a püspök, — «a többi ok felesleges ». 

Kár is volt a javaslatnak felvetni az érdem- 
leges vitát. Elég az az ok, hogy a nemzetiségi, 
de főleg a nyelvi nehézségek teszik lehetetlenné 
«ez idő szerint » még az esküdtszékek behozatalát. 

A közlött statisticai adatok ellen most is 
azon ellenvetés tehető ugyan, melyek a Cse- 
megi-féle javaslat ellen tétettek annak idejében, 
hogy t. i. nem megyék szerint s nem az összes 
népességet kellett volna a kimutatásba venni, ha- 
nem csak a városi lakosságot és ennek is csak 
azon részét, mely itt egyedül jöhetne csak te- 
kintetbe, t. i. az Írni és olvasni tudó lakosságot. 
Azonban igy is bajos elzárkózni a fennforgó ne- 
hézség elől. A magyar államiság consolidatiója 
magasabban álló eszme, mint a minő a birósági 
szervezet ezen vagy azon alakja lehet. Ezen érv 
előtt az esküdtszéki" intézmény legmelegebb ba- 
rátai is meghajolni kénytelenek. De csakis «ez 
idő szerint*, a mennyiben nem adják fel a re- 
ményt, hogy a népiskolák és a fejlődöttebb ál- 
lami administratió oly viszonyokat fognak idővel 
létesíteni hazánkban is, melyek között nem lesz 
lehetetlen az állam hivatalos nyelvét használni 
az esküdtszéki eljárásban azon vidékeken is, hol 
ez most a közölt statisticai adatok szerint lehe- 
tetlennek mutatkozik. 

Ha csak annyit fogunk haladni a legköze- 
lebbi tiz évben, a mennyit haladtunk ez irány- 
ban a lefolyt tiz év alatt: akkor majd actualis 
lesz megczáfolni a javaslat többi indokait. Ma a 
vitatkozás e kérdés körül — nem ugyan az in- 
stitutióban rejlő okok miatt, .hanem azon kívül 
eső körülményeknél fogva — gyakorlati jelentőség 
nélküli. 

Mellőzi a javaslat a Schöffen intézményt is. 
Helyesen. A laicus elemnek ily alakú bevonása a 
törvénykezésbe, még saját hazájában, Németor- 
szágban, is csak a csekélyebb jelentőségű ügyekre 
nyert alkalmazást, a mi maga mutatja, hogy e 
szervezeti kísérlet iránt nem valami nagyon nagy 
lehet ott is a bizalom. Az egész nem is egyéb 
mint palliativ szer, az esküdtszéki intézmény 
ellenesei által propagálva, hogy azt lehessen ki- 
szorítani. A német Beamter-jogászok egy nagy 
része dicséri ez intézméyt, nézetem szerint 
azért, mert sem nem árt, sem nem használ, leg- 
föllebb a szakbíró felelősségét szünteti meg. E 
két egészen különböző elem egyesítése olyan, 
mint ha a tüzet vízzel akarnók keverni. Vagy el- 
oltja a víz a tüzet, vagy párává teszi a tűz a 
vizet, de összeolvadva soha sem képesek valami 
használható vegyüléket képezni. Ha a szakbíró 
nyomatik el a többségben levő SchöíTenek által, 
tagadhatlanul baj; ha a szakbíró gyakorol fö- 
lényt, akkor a polgári elem jelentősége enyészik 
el. Nincsen meg mindkét elemnek a maga saját 

hatásköre. Csak egyik a másik fölé kerekedve 
működhetik. Összehasonlítják sokan a mi «táb- 
labirói» institucziónkkal, miként az 1848. előtt 
a megyéknél létezett. Azonban tévesen. A tábla- 
birák nem voltak laicusok. Jobbára tanult jogá- 
szok voltak s éppen a köz- és magánjogban való 
kitűnőségük folytán megtiszteltetésképen válasz- 
tattak meg egy, sőt több megye táblabiráivá. 
Köztük és a megye rendes törvényszéki ülnökei 
között csak az volt a különbség, hogy ezek ren- 
des, fizetett tisztviselők voltak, azok ellenben 
csak Nobile officium-ból szolgálták a törvényke- 
zés terén a vármegyét. 

Midőn azonban mellőzi a javaslat az es- 
küdtszéki és Schöffen-intézményt, másrészről egy 
erélyes lépést tesz birői szervezetünk átalakítá- 
sában az által, hogy átteszi a bűnvádi nyomo- 
zatot a rendőrség és kir. ügyészség hatáskörébe 
s a királyi táblák decentrálisatióját mondja ki. 

Első intézkedésének kiinduló pontja az, hogy 
a bün nyomait és tetteseit kutatni nem tartoz- 
hatik a nehézkesebb bíróság hatáskörébe. Ez a 
rendőrség és a vádhatóság feladata. 

Csak akkor lép a biró közbe, ha a rendőr- 
ség már annyira haladt, hogy a tettes szabadsága 
támadandó meg, vagy oly bizonyítékok megszer- 
zéséről és biztosításáról kell intézkedni, melyek 
a lakszentséget, a levéltitkot sérthetik. S nem 
tagadható, hogy a bűn-nyomok és tettesek kide- 
rítése a királyi ügyészség folytonos ellenőrzése 

mellett a rendörségnél mozgékonyabb kezekben 
leend. Sőt még a polgárok személyes szabadsága 
is jobban van megvédve, ha a birő nem teljesít 
rendőri teendőket s így elfogulatlan birő marad, 
kihez a terhelt, ha sérelmesnek véli üldöztetését, 
bizalommal fordulhat oltalom iránt, mint ha a 
birő is meg a vizsgáló közeg is ugyanaz. 

A mi a királyi táblák decentralisatiőját illeti, 
szükségszerű intézkedés a szóbeliségnek a má- 
sodfokú biróságnál, habár csak szűk korlátok 
között tervezett érvény esitése mellett. Követeli 
ezt egyébiránt a helyesebb administratio, az első 
folyamodásul törvényszékek felett közvetlenebb 
felügyelet lehetősége is. 

Tartanak némelyek attól, hogy ez által a 
törvénykezés másodfokban a helyi érdekek be- 
folyásának lesz kitéve. Azonban feledik, hogy a 
királyi táblák nem minden első folyamodása tör- 
vényszék székhelyén lesznek felállítva, hanem 
oly nagyobb területekre, melybe 6 — 10 kir. tör- 
vényszék esik, a helyi érdeknek tehát már en- 
nélfogva is nem nagy szerepe lehet. S feledik, 
hogy más országokban is így van, s hogy ugyan- 
ezen érv szerint csak az lenne helyes, ha a 
pesti kir. táblát is — Bécsben lehetne felállítani. 
Egyébiránt a helyi érdekek befolyása, a mennyi 
hátránynyal fenyeget, annyi előnynyel is bir. 
Mentül közelebb van ugyanis a másodbiróság, 
a tett színhelyéhez, annál könnyebben ítélhet 
helyesen, ismerheti a feleket, tanukat, körülmé- 

nyéket, a miknek, hiába tagadnők, sokszor üdvös 
hatásuk lehet az igaznak felismerésében. 

Ellenvetik továbbá azt, hogy a törvényke- 
zés egyöntetűsége koczkáztatnék ily módon. Azon- 
ban a jelenlegi kir. tábla egyes tanácsainak el- 
lentétes határozatai nem éppen bizonyítják, hogy 
a törvénykezés egyöntetűségét így jobban lehetne 
megvédeni. S midőn arról van szó, hogy vagy 
le kellene mondani a szóbeliségről vagy az egy- 
öntetűségről, habozás nélkül kell az előbbenit 
elfogadni, mert éppen a közvetlen szóbeliség az 
egyöntetűségnek is egyik hatalmas factora. Min- 
den birói testület óvatosabban, alaposabban és 
igazságosabban iparkodik meghozni Ítéleteit, ha 
a felek és képviselőik meghallgatása, jelenléte és 
ellenőrzése mellett ítélkezik, mintha ezt négy fal 
között chablonszerüleg, ellenőrzetlenül, holt iratok 
alapján, melyek hibásan lehetnek írva, hibásan 
is olvashatók, teszi. S így az alaposság megte- 
remti azután az egyöntetűséget is. Végre meg- 
marad még a kir. Curia, melyhez a javaslat sze- 
rint a jog egység érdekében még jogérvényre 
emelkedett ügyek is felvihetők. 

De ez igazságügyi szempontokon kívül még 
az is figyelemre méltó érv, hogy a kir. táblák 
decentralisatiója által több vidéki város szellemi 
s közgazdasági niveau-ja is emelkedni fog, a mire 
pedig, a vidék elmaradottsága mellett, tagadhat- 
lanul szükség van már. 

Megemlítendő még, hogy a javaslat felveszi 

Ugyan a vádtanács intézményét, de külön vád- 
lanács felállítását nem contemplál. Csak azt ren- 
deli, hogy~ «azon birő, ki a vádirat ellen tett ki- 
fogások tárgyában hozott határozatnál birói mi- 
nőségben működött közre, ugyanazon pernek 
fötárgyalásán eljáró tanács egybeállításánál lehe- 
tőleg mellőzendő.* (67. §.) 

Elvileg helyesebb az 1882/86-iki javaslatok 
e tekintetbeni álláspontja. Azonban, sajnos, te- 
kintettel kell lennünk lépten-nyomon nemcsak az 
« elvekre », hanem a pénzügyi nehézségekre is. 

Mindenesetre szükséges lesz ügyviteli sza- 
bályokkal intézkedni az irányban, hogy a « le- 
hetőség » komolyan vétessék s ne pusztán ké- 
nyelmi szempontok legyenek iránytadók. 

A személyes szabadság 
garancziái. 

Nincs tevékenysége az állami életnek, mely 
oly sok ponton hozná összeütközésbe a polgárok 
egyéni szabadságát az állam érdekével, mint ép- 
pen a bűnvádi eljárás. 

Az egyén világos joga p. o. hogy ne fosz- 
szák meg öt szabadságától, míg jogérvényesen 
elítélve nincs, de mert igen sok gonosztevő meg- 
szöknék, mire meghozathatik ellene a jogerős 
ítélet, viszont az állam érdeke azt követeli, hogy 
őrizet alá helyeztethessék mindenki, a kit nyomós 
gyanú terhel, hogy a meghozandó ítéletnek fo- 
ganatja legyen. 

A polgár joga kétségtelen, hogy házába, csa- 
ládi körébe be ne nyomulhasson a hatalom bűn- 
jelek után való kutatás ürügye alatt, de ki fogja 
tagadni, hogy ez is megengedendő, ha az nem 
ürügy. 

Szent a levéltitok minden alkotmányos nem- 
zetnél; de nem azért, hogy a bűn rejtőzhessek 
leple alatt. 

S ez így megy tovább a bűnvádi eljárás 
egész folyamán. Az egyszerű polgár szemben áll 
lépten nyomon a hatalmas állam közegeivel. 

Ép azért a régi időkben nem elégedtek meg 

azzal, hogy a bűnvádi eljárás nnkéi>en van szer- 
vezve, hanem szükségesnek tartották, hogy í'öbb 
garancziái az alkotmány alaptörvényeibe is fel- 
véve legyenek. 

Az egyéni jogok védelme így ünnepélyesebb 
kifejezést nyert, s mert az alkotmány alaptörvé- 
nyeinek megváltoztatása vagy hatályon kívül való 
helyezése még sem volt oly könnyű dolog, mint 
egy eljárási szabályzat módosítása, az egyéni jog 
így mintegy az összeség oltalma alá helyeztetett. 

Anglia 1679-iki chartája, az észak-amerikai 
szabad államok 1787. szept. 17-iki alkotmánya, 
Francziaország 1793. június 24-iki, 1830. aug. 
7-iki és 1848. nov. 4-iki alaptörvényei, s más 
államok alkotmányai is mind több-kevesebb per- 
eljárási intézkedéseket tartalmaznak : hogy bizo- 
nyos jogokat még a törvénykezés változandósá- 
gai között is biztosítsanak. 

Rendes birájától senkit elvonni nem szabad 
s rendkívüli bíróságok fel nem állíthatók. 

Mindenki bűntelennek tekintendő, míg ren- 
des ítélettel bűnösnek nem nyilváníttatott. 

Kezesség vagy biztosítékadás mellett minden 
polgár szabad lábon védekezhetik s e jog túlsá- 
gosan nagy biztosíték követelése által ki nem 
játszható. 

A lakás szentsége és a levéltitok bírói ítélet 
nélkül meg nem sérthetök. 

Kétszer senki sem állítható ugyanazon tény- 
ért bíróság elé. 

Maga ellen bizonyítékot szolgáltatni senki 
sem köteles. 

A vagyonkobzás eltörültetik. 

A vád-jury engedélye nélkül senki üldözés 
alá nem vétethetik. 

Az eljárás nyilvános és szóbeli, esküdtszé- 
kek alkalmazásával. • 

Ezek a különféle alkotmánytörvények leg- 
szokásosabb intézkedései. 

Ujabban nagyot változtak az idők. Sok, a mi 
egy század előtt még nagy garancziának tarta- 
tott, megszűnt az lenni, vagy annak többé már 
nem tartatik ; sok feleslegessé vált ; s a gondol- 
kozó elmék sok új garancziákat találtak fel, 
melyre a régiek nem is gondoltak még. De meg- 
győződtek a népek arról is, hogy ily tételeknek 
az alkotmány alaptörvényeibe való felvétele job- 
bára csak írott malaszt jelentőségével bír, ha a 
bűnvádi eljárás részleteiben jól szervezve nincsen 
s hogy nem az alaptélelek, hanem az eljárás 
egész szervezete a döntő. 

Nekünk nincsen irott alkotmányunk. A mit 
II. András aranybullája és Verbőczy 1. részének 
híres IX-ik fejezete e tekintetben tartalmaznak, 
részint kivihetetlenek, részint elavultak, részint 
feleslegesek. 

Nálunk egy jó büntető eljárás tehát részben 
az irott alkotmány hiányát is pótolni van hivatva, 
s közönséges pereljárási szabályok mellett kiter- 
jed tényleg lépten-nyomon az előttünk fekvő ja- 

vaslat figyelme a polgárok egyéni szabadságának 
lehető hatályos védelmére is. 

Itt van mindjárt a javaslat 1-sö szakasza, 
mely azt rendeli, hogy : 

«Birói eljárás bűnvádi ügyben csak vád alap- 
ján és csak az ellen indítható, kit bűntett, vét- 
ség, vagy kihágás nyoniaté/cos gyanúja terhel. 

E cselekmények miatt más büntetés nem 
alkalmazható, mint a melyet birói hatalommal 
törvényesen felruházott hatóság törvényesen eljárva 
kimondott. » 

Minden tétele egy alkotmányjogi alapigazság. 
A bíró ne legyen egyszersmind vádló, nehogy 
kettős szerepe elfogulttá tegye. Tehát az eljárás 
csak vád alapján indítható meg. 

A bűnvádi üldözés ne legyen felhasználható 
a hatalomnak nem tetsző egyének üldözésére, 
zaklatására. Tehát nyomatékos gyanú nélkül meg 
sem indítható, még ha van is, a ki vádat emel. 

Amint vád nélkül nincs eljárásnak helye, 
ugy Ítélet nélkül nincs büntetés. S az ítélet csak 
birói hatalommal törvényesen felruházott hatóság, 
ez is csak a törvényszabta formák szerint el- 
járva (törvényesen) mondhatja ki. 

A hatalom nem állíthat fel bíróságokat, nem 
ruházhat fel birói joggal semmi hatóságot: csak 
törvényhozási utón ; s a bíróságot sem oldozhatja 
fel a törvényben elöszabott formák alól. 

Ugyanez van körülbelül megmondva az 

északamerikai államok állományának IV — Vl-ik 
pontjaiban. 

Részemről czélszerűbbnek tartom, ha azon 
törvényben történik az intézkedés, mely a bün- 
tető birónak, királyi ügyésznek foglalkozása és 
hivatásánál fogva mindennapi « miatyánk* -ját ké- 
pezi, minden intézkedésnél, minden határozatnál 
előtte lebeg, s valahányszor vetni akarna ellene : 
első és igy legfeltűnőbb helyen álló parancsában 
« mementó » -ként figyelmezteti kötelességeire. 

Ilyen az eljárási javaslat 9-ik §-a. 

Kétely merülhet fel sokszor aziránt, hogy 
ha valamely köz- vagy magánjogi kérdés mikénti 
eldöntésétől függ, hogy létezik-e és me!y bünte- 
tendő cselekmény, itélhet-e a büntető biróság az 
alapkérdések felett is, vagy ha itélt már az ille- 
tékes biróság, kötve van-e az eljárt polgári biró- 
ság határozatához . 

A személyes szabadság szempontjából nem 
lehet közönyös soha a terheltre nézve, sem az, 
ha e miatt az ellene folyamatba tett bűnügy évekre 
kihúzódik s nyomja őt hosszú időn át káros er- 
kölcsi és vagyoni következményeivel, sem az, 
hogy a — talán helytelen védekezés vagy min- 
den védekezés nélkül — keletkezett polgári Ítélet 
miatt változhatlan tény gyakorol befolyást a bűn- 
ügy sorsa felett. 

A leggyakrabban merül fel e kérdés a két- 
nejüségnél. Ha p. o. az első házasság érvény- 

telén, a második házasság természetesen nem 
lehet bigamicus. 

De lehet sok igen más fontos kérdés is, 
melynek előzetes vagy egyidejüleges eldöntése 
nélkül azt kimondani, hogy forog-e fenn bünte- 
tendő cselekmény vagy sem, nem lehet. 

Ha van előzetes birói határozat s az annak 
alapjául vett ténybeli megállapítások a bűnvádi 
eljárás során kiderült ténykörülményekkel meg- 
egyeznek s annálfogva a polgári biróság által 
meghozott Ítéletet a büntető biró is osztja, nincs 
nehézség. 

De mi történjék, ha a büntető eljárás' során 
oly ténybeli adatok merültek fel, a melyekből az 
tünik ki, hogy a polgári biró Ítélete merőben 
téves volt, vagy ha a polgári biró a kérdésben 
.még nem is döntött? 

Lehet-e a büntető törvénykezés fontosságával 
megegyeztetni, hogy a büntető biró a nézete sze- 
rint helytelen polgári bírósági ítélet alapján bün- 
tetendő cselekményt állapítson meg, hol a bün- 
tető eljárás egyéb adatai és a büntető bíró meg- 
győződése szerint az nincs, nem forog fenn? 
vagy helyes lenne e a bűnvádi eljárást mindaddig 
függőben s ez által a vádlottat éveken át mintegy 
bizonytalanságban tartani feje felett Damokles 
kardjával, míg a polgári biróság el nem dönti a 
kérdést ? 

Bizonyára nem. A javaslat 9-ik §-a helye- 
sen oldja meg e kérdést, midőn rendeli : hogy 

«A büntető bíróság a jelen törvény szabá- 
lyai szerint határoz mindazon köz- és magánjogn 
kérdésekben, a melyeknek eldöntésétől függ, hogy 
létezik-e és mely büntetendő cselekmény. Ezen 
hatáskört nem korlátozza az, hogy polgári biróság 
már jogerejüleg határozott. 

Akkor sem bir a polgári biróság határozata 
a büntető bíróságra nézve kötelező hatálylyal, ha 
az előzetes kérdést a házasság érvényessége 
vagy érvénytelensége képezi. » 

Ez ellen legföllebb a papi-székek fognak ki- 
fogást tenni, de a szakkörök csak helyeselhetik. 

A személyes szabadság garancziái közé lehet 
még sorolni, hogy a fogva levő vádlott bármikor 
panaszt tehet a vizsgálóbíró eljárása ellen a 
vádtanácsnál, hol, ha helyben van fogva, sze- 
mélyes megjelenését és meghallgatását is köve- 
telheti, máskülönben pedig védője hallgatandó 
meg a vádtanács ülésében ; s általában, hogy az . 
eljárás bármely stádiumában provocálhat contra- 
dictorius eljáráson alapuló határozatot. A ki 
tudja, hogy a contradictorius eljárásnak mily nagy 
hatása van a gondolkodó ember elhatározására, 
hogy mennyi visszaélést eddig is éppen csak az 
tett lehetővé, hogy a kérdésben forgó intézkedések 
csak a kir. ügyész vagy a vizsgálóbíró egyoldalú, 
nem mindig elfogulatlan, előterjesztései alapján 
keletkeztek, az az így szabályozott eljárásban 
nyugvó garancziát nagyra fogja becsühii. 

Az alkotmány törvények legtöbbje abban is 

garancziát lát, hogy senkise állíttalhassék Ítélő- 
bíró elé, míg az ellene emelt vád alapossága 
független bíróság vagy vádesküdtszék által el nem 
ismertetett. 

Nálunk hajdan a megyegyülések mondták 
ki az «actíót», később a törvényszékek hoztak a 
tanúvallomások hitelesítése után előzetes perbe- 
fögó határozatot. Sőt e határozatok fellebbezhetők 
IS voltak a hétszemélyes tábláig. Ujabban vád- 
határozatnak lőnek elnevezve s annyiban korlá- 
tozva, hogy két egybehangzó határozat ellen ki 
lett zárva e kérdésben a további fellebbezhetés. 

Mentül inkább tért foglalt azonban gyakor- 
latunkban a közvetlen szóbeliség, minélfogva a 
tanúvallomások hitelesítése a végtárgyalással össze- 
esett, annál inkább elvesztette jelentőségét a per- 
befogási határozat mint garanczia, mert egyrész- 
ről tisztán a kir. ügyésznek egyoldalú előterjesz- 
tései képezték alapját, s másrészről jobbára meg 
nem hitelt s így nem is mindig megbízható ada- 
tok alapján keletkezett. Nem is volt rendszerint 
más, mint az ügyészi vádnak és indokolásnak 
különös mérlegelés nélkül való végzésbe fog- 
lalása. 

Megvolt azon rossz oldala, hogy a terhelt 
már bíróilag gyanúsnak nyilvánítottan jelent meg 
ítélő bírái előtt, de nem volt meg azon előny 
benne, hogy a vád csak komoly megvitatás ered- 
mén yekép keletkezzék. 

A javaslat nem törli el e garancziát sem. 

2 

söt hatályossá teszi az által, hogy a vádhatározat 
meghozatala előtt nyilatkozhat] k a terhelt, sze- 
mélyesen és még védője által is, de mellőzi az 
egész vád alá helyezés kérdését, ha a vádló vád- 
indítványa ellen a terhelt vagy védője kifogásokat 
nem emel. A felebbezést e kérdésben azonban 
nem engedi meg. Ha meggondoljuk, hogy mennyi 
sok haszontalan munkát okoztak a vádhatáro- 
zatok elleni felebbezések a felsőbb bíróságoknak, 
s mennyire bizonytalan alapra lesz fektetve az 
ezentúl is, s hogy ezen institucziónak mennyivel 
több a hátránya, mint előny belőle kö vétkezhetik, 
a javaslat intézkedéseiben, mint a melyek helyes 
középúton vannak, megnyugodni lehet. 

A javaslatnak legsikerültebb és legszabad- 
elvűbb intézkedései azok, melyek közvetlenül a 
vádlott személyi szabadságát érintik. 

A magánjogi igén.yeket polgári útra utasítja, 
ha e kérdés tisztába hozatala hosszabb időt 
venne igénybe és az a bűnvádi eljárás befeje- 
zését, különösien pedig az előzetes letartóztatási 
vagy vizsgálati fogság megszüntetését gátolná. Ily 
határozat ellen még a perorvoslatot is kizárja. 

(7. §) 

« Rendőri közegek birói határozat nélkül csak 
tettenkapás és a 202-ik §. eseteiben (korcsmák, 
csárdák, kéjházak, s ahol tiltott szerencsejáték 
űzetik), továbbá akkor teljesíthetnek házkutatást, 
ha a megszökött fogoly kézrekerítése czéljából 
szükséges, ha segélykiáltásra jelentek meg, ha a 

házzal vagy helyiséggel rendelkező kívánja, ha 
az utóbbi rendőri felügyelet alatt áll, vagy ellene 
elő vezetési illetve elfogatási parancs adatott ki, 
vagy ha a késedelem jelentékeny veszélylyel jár. 
(205. §.)» 

«Az előzetes letartóztatást rendszerint a vizs- 
gálóbíró, sürgősség esetében pedig a kir. ügyész- 
ség, járásbíróság vagy rendőri hatóság írásba 
foglalt indokolt határozatban rendelik el, és ezt a 
letartóztatottnak azonnal kézbesítik (215. §.)» 

«Negyvennyolcz órán túl a kir. ügyészségnél 
vagy rendőri hatóságnál a terhelt csak bírósági 
határozat alapján maradhat előzetes letartózta- 
tásban. (217. §.)» 

«Az előzetes letartóztatás rendszerint csak 
nyolcz napig tart. (218. §.)» 

«A terheltnek jogában áll azon végzés ellen, 
melyben a vizsgálóbíró az előzetes letartóztatást, 
illetve vizsgálati fogságot elrendelte, felfolyamo- 
dását s ennek indokolását a vádtanácshoz köz- 
vetlenül is beadni. (220. §.)» 

«Az előzetes letartóztatás és a vizsgálati 
fogság azonnal megszüntetendő, mihelyt az elren- 
delés oka megszűnt. (226. §.)» 

«A meghiúsítás okából elrendelt vizsgálati 
fogság egy hónapnál tovább rendszerint nem 
tarthat. 

A kir. ügyészség vagy a vizsgálóbíró előter- 
jesztésére azonban a vádtanács azt fontos okokból 
további két hónapra kiterjesztheti, de három hó 

2* 



Digitized by LjOOQIC 



20 A személyes szabadság garancziái' 

eltelte után az minden körülmények között meg- 
szüntetendő. (217. ^,)» 

«A szökés veszélye miatt előzetes letartóz- 
tatásban vagy vizsgálati fogságban levő egyén 
maga vagy más által adott kellő biztosíték mel- 
lett szabadlábra helyezendő, ha a biztosíték, te- 
kintettel a vád súlyára és a terhelt személyes 
körülményeire, ennek megszökését valószinütlenné 
teszi. (230. §.)» 

Szükségtelen commentálni ez intézkedéseket. 
Azokban gondoskodva van ugyan a büntető igaz- 
ságszolgáltatás érdekeiről, de a legnemesebb in- 
tenczióval meg van védve a terhelt is, nemcsak 
a rendőri önkény, de még a bírói közegek túl- 
kapásaitól is, és rendelkezései bizonyára hatályo- 
sabbak lesznek mint valami «habeas corpus»- 
féle intézkedés. 

Vádrendszer. 



Gyakran hallani e szó hangoztatását. De 
hogy mit kell ez alatt érteni, ép oly kevesen 
tudják, mint azt, hogy mi a demokraczia. 

Pedig ez fontosabb tényezője a modern bün- 
pernek, mint akár a szóbeliség. S mint garanczia 
határozottan fölötte áll még az esküdtszékek in- 
tézményének is. 

Az elfogulatlan, a lelkiismeretes biróval szem- 
ben szükségtelenek a garancziák. Az elfogult, fe- 
lületes, szenvedélyes birótól rettegünk, bizalmat - 
lankodunk: akárhány garanczia val vesz is körül 
a törvény. A dolog lényege tehát: a Inró elfogu- 
latlansága. 

A vádrendszer kivesz a biró működési kö- 
réből minden oly tevékenységi feladatot, mely őt 
elfogulttá, az ügy kimenetele iránt érdekeltté te- 
hetné, vagy figyelmét a tények tárgyilagos mér- 
legelésétől elvonhatná. 

A vádló ne legyen biró. A biró ne legyen 
vádló. Ha megmarad mindakettő saját körében : 
akkor lesz egy jó vádlónk, aki a pártatlanság 
íitogtatásának szükségessége és kényszere nélkül 
fellép kellő erélylyel: a hol üldözni kell, s lesz 
egy elfogulatlan biránk, kit a vád sikerülte vagy 

büntetés a törvény rendelkezéseinek meg nem 
felel. 

Hangsúlyozva lett különösen, hogy a bíró 
hivatása nem lehet az, egyszerűen a vád vagy 
a védelem álláspontját itéleteröre emelni, hanem 
«a törvényt alkalmazni», s hogy a vádrendszer 
túlhajtása lenne, arra kötelezni a bírót, hogy 
p. o. egy sikkasztási esetet hibásan «(isalásnak» 
minősítő ügyészi indítvány esetében, daczára an- 
nak, hogy a bíróság sikkasztást lát fennforogni, 
vagy felmentsen a szerinte fenn nem forgó csa- 
lási vád alól, vagy csalásnak minősítse helytele- 
nül a bíró is a sikkasztást. 

Másrészről azonban a vádrendszer barátai 
figyelmeztettek arra, hogy minő nehéz itt meg- 
vonni a határt, megőrizni a biróc attól, hogy 
önmagában titkos vádlóvá ne legyen s ez által 
a vádrendszer föelőnye, az itélő bíró elfogulat- 
lansága, tétessék koczkára^ ha egyszer megen- 
gedtetik, hogy oly tény miatt is marasztalhasson, 
a mi miatt a terhelt vádolva nem lett. Hangsú- 
lyozva lett különösen, hogy a terhelt minő meg- 
lepetéseknek tétetik ki, midőn az védekezik az 
ellen, a mivel vádoltatott, megdönti a vád érveit 
és kimutatja, hogy a cselekmény ismérvei hiá- 
nyoznak ; aztán kijön a bíróság, igazat ad ugyan 
neki, hogy sikerült a vádat megerőtlenítenie, de 
elitéli mégis más valamiért, ami ellen nem védeke- 
zett, amire nem is gondolt, amit talán, ha felhozták 
volna, ép oly sikerrel megdönteni tudott volna. 

A magyar jogászgyűlés elöntött ugyan az 
előbbi álláspont mellett, de csak kis többséggel, 
a tudományban pedig folyik még a vita továbbra is. 

A javaslat úgy oldja meg e vitás kérdést, 
hogy némi eltéréssel a jogászgyülés többségének 
nézetét fogadja el. 

A büntetés tekintetében azt rendeli, (296. §.) 
hogy concret indítványt a büntetés mennyiségét 
illetőleg a közvádló nem is tehet. Tehát ki van 
kerülve az e tekintetben lehető összeütközés. 

A mi azonban a minősítést illeti, a javaslat 
304í. §-a következőket rendeU : 

*A tett minősítése tekintetében nincs a tör- 
vényszék a vádló indítványához kötve. 

Mindazonáltal, ha súlyosabb minősítésre, 
vagy büntetésre lát alapot, mint a melyre a vád 
irányult; köteles a feleket a vonatkozó tényál- 
lásra nézve meghallgatni és a vádlottnak tudo- 
mására adni, hogy a védelem előkészítése czél- 
jából elnapolási indítványt is tehet. 

A felek meghallgatása, illetőleg az elnapo- 
lási indítványra kitűzött újabb főtárgyalás meg- 
tartása után, a tör vény sjs^ék a súlyosabb minősítési- 
ben nincs többé horláiozva,» 

Vannak kérdések, melyeknek minden irány- 
ban kielégítő megoldása lehetetlen, a mint hogy 
két párhuzamos vonalat egymáshoz hozni nem 
lehet. Akár így, akár úgy oldatik meg, végletei- 
ben így is, úgy is félszeg helyzet állhat elő, sőt 
visszaélés is történhetik. 

Azonban, ha nem is tartom czélszeríínek az 
elv túlhajtását a végletig, sem az egyik sem a 
másik irányban, szükségesnek tartom, hogy e te- 
kintetben több óvintézkedésről történjék gondos- 
kodás, mint a javaslat teszi. A tény azonossága 
sokszor egy lényegtelen körülmény hozzátétele 
vagy elvétele által is változik, ilyen vagy olyan 
minősítése vágy büntethetősége néha egy oly 
adattól . függ, mely ha szóba hozatik, megczáfol- 
ható, ha nem, a bűnösség tán kétséj:es sem lesz. 

Vádolva van valaki p. o. sikkasztással. Vé- 
dekezik s bizonyítja, hogy ő a kérdésben forgó 
tárgyakat jogosan birta mint tulajdont s igy el- 
idegeníteni azokat is joga volt. Van ugyan a pa- 
naszostól nyilatkozata is, hogy az megbüntetteté- 
sét nem kívánja, mert időközben kibékültek. Ezt 
azonban, miután a sikkasztás hivatalból üldözendő, 
nem mutatja fel. Most kijő a törvényszék és felmenti 
a sikkasztás vádja alól, de elmarasztalja csalásban, 
mert azt tartja, hogy a vádlott ravasz fondorla- 
tokkal helyezte magát a kérdéses tárgyak birto- 
kába. Kész a meglepetés. Ha tudja a vádlott, 
hogy csalással vádoltatik, felmutatja a károsí- 
tottnak nyilatkozatát, vagy igazolja, hogy a pa- 
nasz 3 hó eltelte után adatott be, s az ügy be- 
szüntetéssel nyer befejezést. De mert arra, hogy 
csalásnak fog minősíttetni, nem gondolt, elítélte- 
tik. Lehetnek más ily véletlenségek is. 

A javaslat csak súlyosabb mmősítés eseté- 
ben szabja elő az elnapolást kötelezőleg. Kivá- 

natos lenne, hogy ez kiterjesztessék, a habár nem 
súlyosabb, de eltérő ismérvekkel bíró minősítés 
eseteire is. Lehet, hogy a vádlott kellő előkészü- 
let mellett képes az eltérő minősítés ismérveit is 
megczáfolni. Ha már ily rendkívüli eset merül 
fel, nem forog fenn semmi ok, hogy a vádlott e 
rendkívüli oltalmat is igénybe ne vehesse. 

Még tovább is lehetne menni. Egyszerűen 
más tanács elé kellene utasítani ily esetben az 
ügyet, mely figyelmeztetése által nem tette vád- 
lóvá a birót s a mely nem mondta ki mintegy 
előre nézetét és ezzel ítéletét. Ez volna a legmeg- 
nyugtatóbb. 

A javaslat azt mondja ugyan, hogy « felte- 
hető », hogy a biró, ha a felek újabb contradic- 
torius közreműködése után meggyőződik véle- 
ményének helytelenségéről, hivatását nem az egy- 
szer kimondott nézethez való makacs ragaszko- 
dásban, hanem a tényállásnak az összes felhozott 
érvek figyelembe vétetével higgadt és pártatlan 
megítélésében fogja találni. » 

Szép és nemes gondolatok — theoriában. 
A gyakorlatban — tisztelet a kivételeknek — 
sajnos, mások a tapasztalatok. Az. ország majd 
minden törvényszéke előtt védtem már, igen 
gyakran a felsőbb bíróságok által feloldott vagy 
perújítás folytán újra tárgyalt ügyekben, melyek- 
ben azt a fenti feltevést nem támogató tapaszta- 
latot tettem, hogy ha a tényállás változott is, az 
egyszer kimondott nézethez való ragaszkodás, 

mit következetességnek is szoktak elnevezni, 
mégis jobbára ott lebegett az eset higgadt és 
pártatlan megitélése felett. 

A lehető óvintézkedések tehát nem felesle- 
gesek. 

A mióta csak bíróságok léteznek, létezik a 
védői intézmény is. Akármint változtak évszáza- 
dokon át a törvénykezés formái, ez meg volt a 
görögöknél, úgy mint a rómaiaknál, meg a kö- 
zép- és újkorban, alkotinány és despotia alatt élö 
népeknél egyaránt. Eltörültettek esküdtszékek, 
mellőztettek független bírák, megváltoztattak a 
szokott eljárási formák; csak a védői intézmény 
maradt meg lényegében változatlanul. 

A legkegyetlenebb zsarnok is tartózkodott 
annak megszüntetésétől. Korlátozta, nehezítette, 
de eltörülni nem merte. Ha más okból nem, leg- 
alább színleg tűrte, hogy a tőle függő bíróságok 
ítéleteit a törvényesség látszatával ruházza fel, s 
tényleg a törvénykezési garantiák akármelyiké 
nem ér annyit, mint a szabad védelem garan- 
tiája. Esküdtszék vagy független szakbiróság, köz- 
vetlen szóbeliség, vádrendszer, nyilvánosság, mind 
üres jelszavak, ha a szabad védelem nem ád 
neki életet. Ugy, hogy bátran el lehet mondani, 
miszerint valamely büntető pereljárás jó vagy 
rossz voltát, szabadelvű vagy retrográd irányát, 
abból lehet leghelyesebben megítélni, hogy miként 
szervezte a « védői* intézményt. 

A javaslat főbb rendelkezései ez irányban 
következők : 

«A védelem joga védő által a bűnvádi el- 
járás egész menetében és már a nyomozás alatt 
is gyakorolható. » (56. §.) 

«Több védőt egy időben ugyanazon vádlott 
csak a főtárgyaláson használhat.* (58. §.) 

«A fötárgyalásra hivatalból rendelendő védő: 

1. öt évnél súlyosabb büntetéssel sújtható 
cselekményeknél, 

2. a vádlott kívánságára minden bűntett ese- 
tében, 

3. ha vádlott életkorának I64k évet még túl 
nem haladta vagy ha siketnéma^ 

4. ha a bíróság az ügy körülményeinél fogva 
czélsjsierünek találja. (59. §.) 

«Ha védő a kirendelése és a főtárgyalás ha- 
tárnapja közötti időt a védelem előkészítésére 
rövidnek tartja, a tárgyalás elhalasztását kérheti. » 
(63. §.) 

«A védőnek joga van az ügyiratokat és 
azoknak csatolmányait megtekinteni. 

Ezen joga csak annyiban szenved korláto- 
zást, hogy a vádirat, vagy a megszüntető indít- 
vány benyújtása előtt a nyomozás vezetője, illetve 
a vizsgálóbíró köteles az ügyiratoknak vagy azok 
ama részének megtekintését megtagadni, melyek- 
nek közlése az eljárás czélját veszélyezteti. 

A letartóztatást, illetve vizsgálati fogságot 
elrendelő, továbbá minden oly bírói határozat. 

mely ellen perorvoslat vehető igénybe, indokaival 
együtt a védő előtt kihirdetendő, vagy annak 
kézbesítendő és az előbbi esetben kívánatára 
másolatban közlendő. » (64. §.) 

«A védő letartóztatott védenczével Írásban 
vagy szóval hatósági személy közbejötte, vagy 
ellenőrzése mellett mindig — a nélkül csak a 
vádirat benyújtása után érintkezhetik.» (65. §.) 

Ezek a védelemről szóló általános intézkedések. 

A különös intézkedések között megemlíten- 
dők a javaslatnak a lefoglalásról szóló 188. és 
194-ik §§-ai, melyek nem ugyan kifejezetten, de, 
— mert a védőt világosan ki nem veszik — le- 
hetővé teszik, hogy a terhelt és védője közt folyt 
vagy folyó levelezés is lefoglaltathassék a vizsgálat 
czéljaira, még pedig akkor is, ha palástolás gya- 
núja a védőt nem is terheh. 

Ha csak az itt felsorolt intézkedéseket ven- 
nők szemügyre, akkor azt kellene mondanunk, 
hogy a védői jogkör a javaslat által nem nyert 
semmi kibővítést, ha csak azt nem veszszük annak, 
hogy még több esetben lesz köteles a védő va- 
gyontalan terheltek érdekében díjtalanul közremű- 
ködni mint eddig. 

Eddig sem vonták soha kétségbe, hogy mi- 
helyt a nyomozás vagy vizsgálat bizonyos egyén 
ellen irányul, joga volt képviselőt nevezni. A míg 
pedig a nyomozat bizonyos egyén felé nem irá- 
nyul, a védelemnek nincs is tárgya. Nem lesz az 
új javaslat alatt sem. 

Több védő használata is meg volt engedve 
eddig IS. 

Kérhetett halasztást, betekinthetett a vizs- 
gálati iratokba is a vádhatározat vagy beszüntető 
végzés meghozatala után, hatósági személy, köz- 
benjötte mellett védenczével eddig is érintkez- 
hetett. 

Teljesen helyeslem a hivatalbóli védelem ki- 
rendeléseinek megbövített eseteit. A magyar ügy- 
védi kar mindig szi vesén és el nem tagadható 
buzgósággal és lelkiismeretességgel teljesítette ez 
iránybani kötelességeit. Legjobban bizonyítja ezt 
azon körülmény, hogy a hivatalból eljáró bűnügyi 
védők ez iránybani eljárása miatt a fegyelmi bí- 
róságokhoz fennállásuk óta alig érkezett még 
panasz. 

Egy-két esetnek, mely feljelentetett, is inkább 
az volt az oka, hogy védőként rendeltetett ki 
valaki akarata ellenére, oly ügyvéd, ki különben 
bűnügyekkel elvből nem foglalkozott. 

Azonban nem az a fontos, hogy mikor és 
hány védővel élhet valaki, hanem az, hogy a 
védőnek mód nyujtassék hivatásának meg is fe- 
lelhetni. Ezt pedig a javaslat általános rendelke- 
zései csak üres formalitásokban teszik lehetővé. 

Nem egyéb üres frázisnál, ha azt mondja a 
javaslat, hogy a védelem joga «már a nyomozás 
alatt is gyakorolható »* de sem a vádlott, sem a 
tanuk kihallgatásánál jelen nem lehet. 

Ép olyan intézkedés, hogy megengedi ugyan 

az Ügyiratokba való betekintést, de mindjárt szi- 
gorú tilalomképpen ráparancsolja a vizsgálőbiróra, 
hogy jó) vigyázzon, nehogy a védő a lényeges 
iratokat is elolvashassa. 

Legsérelmesebb pedig a vádlottal való érint- 
kezés szabályozása. A vádhatározat meghozataláig 
meg van engedve, ha a porkoláb, vagy egy irnok 
felügyel. E nélkül nem. Ily felügyelet nélkül a 
vádlott védőjével csak a vádirat benyújtása után 
érintkezhetik. Még csak az kellett volna, hogy a 
jogegyenlőség szempontjából a szabadlábon levő 
terheltnek is tiltsa el a védőjével való érintke- 
kezést, vagy az Ítélet meghozatala utáni időre 
halaszsza el. Hogy a hatósági felügyelet mellett 
való értekezés mit sem ér, tudja minden gya- 
korlati jogász. Rosszabb, mintha egészen el van 
tiltva. Tapasztalt ügyvéd mellőzi is, valahányszor 
csak mellőzni lehel, először mert lealacsonyító, s 
másodszor és főleg azért, mert zavarba hozza 
a terheltet is, nem tudja, meddig mehet kérdé- 
séiben, félreérti sokszor védőjének oraculumszerű 
óvatos feleleteit, nem ritkán még a vizsgálatnak 
helytelen irányba való terelését is okozza, a 
mennyiben ily felügyelet alatti értekezések után 
a terhelt sokszor még oly ténykörülményeket is 
tagad, mit különben tagadnia saját érdekében sem 
kellene s a mit ily értekezés nélkül tagadni nem 
is fogott volna. 

Lesz tehát e tekintetben úgy mint eddig volt. 
Fogjuk panaszokkal és jogorvoslatokkal zaklatni 

a vádtanácsot és esetleg a királyi táblát is. a 
melyeknek egy nag>Tésze csak az acták nemis- 
meréséböl ered. 

A vizsgálóbirák heteken, hónapokon át fog- 
nak tapogatózni és rizsmákat összeirni, mit néha 
a viszonyokat jobban ismerő védő egy-két kér- 
déssel tisztába hozott volna; és a védő. az igaz- 
ságszolgáltatás e nélkülözhetetlen közege, nem 
fogja tudni, hog^' ki mit vallott, mit tett és mi 
módon tett, de tudni fogja a hírlapok útján a 
nagyközönség. 

E tekintetben az 1882. és 1886 iki javasla- 
tokkal szemben nagy visszaesés történt. Az meg- 
engedte (76. s?.) legalább azt. hogy a védő a ter- 
heltnek, tanuknak és szakértőknek mindazon ki- 
hallgatásán jelen lehessen, a melyeken a kir. ügyész 
jelen van, vagy meghívatott ; megengedte (77. §.). 
hogy a védő a terhelttel hatósági személy közben- 
jötte vagy ellenőrzése nélkül szóval és Írásban sza- 
badon érintkezhessek; megengedte (78. §.), hogy 
kérdéseket is intézhessen. Ez is korlátozta e jogot 
(79. §.j, ha a vizsgálat sikere koczkáztatásnak 
volt kitéve, de csak kivételesen és csak rövid 
időre. (83. §.) 

Hiába, a titkolózás régi rendszere nem akarja 
elhagyni uralmát. Pedig e titkolózásnak csak hát- 
rányai érvényesülnek, előnye — a vizsgálat biz- 
tosabb sikere — csak képzelödésben létezik. A 
tanuk száját nem lehet befogni, hogy el ne be- 
széljék vallomásaikat, a kiszal)a(luló rabtársak is 

visznek izeneteket, meg a levelek kicsempészése 
sem éppen a lehetetlenségek közé tartozik. Hozzá- 
jönnek még a hirlapok eléggé körülményes köz- 
lései. Mindettől azonban nem félnek — csak a védő 
ne jöjjön közel. 

Azon államokban, hol nem veszi titokzatos- 
ság körül a vizsgálatokat, hol szabadon érintkez- 
hetik a terhelt védőjével, hol az iratokba való 
betekintés korlátozva nincs, semmivel sem siker- 
telenebb a bűnvádi eljárás mint nálunk. És a pol- 
gári perek lefolyása is, bár elégszer van ott 
fontos kérdés szőnyegen, melytől néha egy egész 
család boldogsága függ, bizonyítja, hogy a titok- 
zatosság hiánya, az igazság kiderítését nem igen 
akadályozhatja meg. Pedig ezeknél a királyi 
ügyészség, rendőrség és bíróság nem segédkeznek 
egymásnak terjedt hatalmuk minden eszközeivel. 

Nem akarok azonban igazságtalan lenni. 
Vannak a javaslatnak a részletekben szabadelvű 
intézkedései is. 

«Az elővizsgálat egész menete alatt és bár- 
mely elővizsgálati cselekmény tekintetében, a 
vádló és a terhelt, illetőleg képviselői jogosítva 
vannak a vizsgálóbírónál indítványokat tenni. 
Azoknak el nem fogadása esetében panasz emel- 
hető a vádtanácsnál. 

« Bírói szemle, házkutatás, lefoglalás és iratok 
átkutatása lehetőleg a vádló és terhelt, illetőleg 
annak megbízottja vagy ennek védője jelenlétében 

eszkö/lendő, kik (ezekről — ha a késedelem ve- 
s/élylyel nem jár — előzetesen értesítendök. 

INlind a vácíló, mind a terhelt, illetőleg védő 
megjelenhetnek és meg is idézendők. oly tanuk- 
nak és szakértőknek kihallgatására, a kik előre 
láthatólag a főtárgyaláson meg nem jelenhetnek. 

A fentehbiek szerint megjelenésre jogosított 
vádló terhelt és védő indftványozási joggal bír- 
nak ; a tarmkhoz vagy szakértőkhöz a vizsgáló- 
bíró által intézett kérdésekre adott felelet után 
kérdéseket intézhetnek s a feleletekre megjegyzést 
tehetnek. » (122. §.) 

«A tanuzás kötelessége alól mentesek: 

Az ügyvéd . . . . s annak segédei arra nézve, 
a minek tudomására a hivatásukkal járó bizalomnál 
fogva titoktartás kötelességével jutottak. » (136. §.) 

«A szemlét rendszerint a vizsgálóbíró vezeti 
és a vádló, valamint a terhelt, illetőleg védője 
által tett indítványok lehető figyelembe vétele 
mellett, megjelöli a szakértői megvizsgálás tár- 
gyait és megállapítja a kérdéseket. 

A felek által indítványozott kérdéseknek a 
szakértőkhöz való intézése csak fontos okokból 
tagadható meg.> (166. §.) 

«A vádlott a főtárgyalás alatt is értekezhetik 
védőjével, de nem szabad attól a hozzá intézett 
kérdések után a feleletre nézve tanácsot kérnie. » 
(287. §.) 

«A tanukhoz és szakértőkhez közvetlen kér- 
déseket intézhet. > (28!). §.) 

^Felebbezéssel élhet a vádlott akarata ellen 
is.» (320. §.) 

« Mindenik kir. táblai büntetötanács heti 
ülésszakára közvédöt, esetleg a szükséghez képeyt 
többet az ügyvédi kamara havonként előre 
rendel ki.> (343. §.) 

^A közvédö jelenléte csak akkor mellőzhető, 
ha a vádlottnak külön védője jelen van.» 

Az ügyek felsőbb birósági tárgyalásánál is 
van felszólalási joga. (346., 353. és 363. §§-ok.) 

« Halálbüntetést megállapító jogerős Ítélet ki- 
hirdetésénél az elitélt védőjének jelen kell lennie. >^ 

«A védő minden esetben köteles kegyelemért 
folyamodni és folyamodványát az Ítélet kihirde- 
tését követő három nap alatt beterjeszteni. » (417. §.) 

A járásbirósági fenyítő ügyekben a « terhelt 
védője és a magánvádló meghatalmazottja, azok- 
nak férfi hozzátartozója (136. §. 1. p.), ha nem 
is ügyvéd, továbbá jogtudori fokkal biró ügyvéd- 
jelölt is lehet. » 

Mindezek jobbára igen czél szerű .és szabad- 
elvű intézkedések. Csakhogy a védői jogkör sza- 
bályozása, alapjainak szűkkeblű korlátozása foly- 
tán, ezen különben kitűnő javaslatnak mégis 
csak leggyöngébb oldala marad. Pedig kellő jog- 
kör nélkül nem fejlődhetik hivatása magaslatán 
álló védői kar, e nélkül pedig modern büntető 
eljárás nem is képzelhető. 

Közvetlen szóbeliség. 



Akik csak hallomás, cyak külsőségek után 
ismerik és tudják e szavak jelentőségét, rend- 
szerint két külön fogalomnak tartják s azért sok- 
szor még szakemberek is « közvetlenség és szó- 
beliség » megjelölést használnak. Pedig e két szó- 
ról, ha azt mondjuk hogy két ikertestvér, még 
nem fejeztük ki a valódi fogalmat, még akkor 
sem, ha azt mondjuk hogy olyan mint a két 
siami ikertestvér. Operatio által tán el lehet eze- 
ket is választani egymástól. A közvetlenséget a 
szóbeliségtől nem. Az egyik a másik nélkül: ni- 
hil, mint a beszéd hang nélkül, mint a szem 
világosság nélkül. 

Lényege e fogalomnak az, hogy minden, 
ami az itélet alapjául szolgálhat, lehetőleg köz- 
vetlenül és élőszóval az itélőbiró előtt legyen 
constatálva. 

Szükségtelen bőven indokolnom, hogy miért 
előnyösebb a szóbeUség mint az Írásbeliség. Ha 
más hallja a terhelt vagy tanú előadását s le- 
irja, s igy Írásban közli az itélőbiróval, szándé- 
kos hamisítás történhetik, a szavak és értelem 
szándékosság nélkül is félreértve nyerhetnek az 
írásban kifejezést, vannak szavak és mondatok, 

melyeknél a hangsúly, a mozdulat, az arczkife- 
jezés más-más értelmei ád, mit még phono- 
gráffal sem lehetne híven visszaadni. Hányszor 
nem olvassuk a leggeniáHsabb irók müveiben, 
hogy tollúk megáll mert ezt vagy azt a jelenetet 
emberi eszközzel, emberi fogalmakkal hiven vissza- 
adni, leirni, nem lehet. Pedig hát a vizsgálö- 
birák egy nagy része még csak nem is művé- 
szek a leírásban. A habozás, a zavar, a hang 
nyugodtsága vagy remegése annyi nuance-al bír- 
nak, hogy még a képzelet sem tudja különböző 
alakulásait fixirozni. Azért fontos az élő szó és 
a közvetlenség. Azért szükséges, hogy minden 
küzve'ílés az itélö biró és vallomások között ki 
legyen zárva. 

Legtöbb balfogalom abból ered, hogy néme- 
lyek azt hiszik, hogy ha az ügyek főtárgyalása 
általában szóbeli, e követelménynek elég van 
téve, még ha az elővizsgálat mintegy kész. meg- 
csinált, ügyet hoz is már egy nagy iratcsomó 
alakjában az Ítélőszék elé; mások viszont azt 
hiszik, hogy mihelyest a legkisebb mérvben 
hizonijUékok beszerzésével foglalkozik a vizsgálat, 
már eo ipso meg van rontva a szóbeliség. Az 
egyik az Írásbeliség maradványa, melyet a főtár- 
gyalás fügefa-levelével vélnek eltakarhatni, tehát 
csak szemfényvesztés, a másik a szóbeliség 
theoriájának tólhajtása, s' azért mint minden túl- 
zás : inpracticus. 

A javaslat (85. §.) helyesen jelöli meg a 

HtjomoMÍö feladatát: « tárgyát azon adatoh kipaffd- 
tolása képezi, melyek a vádlónak tájékozására a vád 
emelése tekintetében szükségesek. » 

Az elővizsgálat definicziója egy lépéssel már 
tovább megy ugyan, de nem megy tovább mint 
menni szükséges: «Az elővizsgálat czélja kidm- 
teni^ hogy a terhelt ellen forognak-e fenn hizonuíté- 
kokkal támogatott oly adatok, melyek alapján ellene 
a főtárgyalás elrendelhető (100. §.)» «Az elővizs- 
gálat nem terjedhet tovább, mint ezt az előző 
szakaszban emiitett czél, illetve azon mozzana'ok 
kiderítése kivánja, melyek alapján a bűnvádi el- 
járás megszüntethető.* (101. §.) 

E tekintetben tehát egész őszinte a törekvés, 
valódi és nem színleges szóbeliséget létesíteni. 
Fején iparkodik megtalálni a szeget, midőn éppen 
ott izén hadat az Írásbeliség maradványainak, ahol 
az legsajátlagosabb talajában van, a honnét leg- 
nehezebb azt, mint tulajdonképeni otthonából ki- 
pusztítani. 

A szóbeliség lényege tehát nem csak a főtár- 
gyalás miképen való szervezése, hanem főleg az, 
hogy sem a nyomozat sem az elővizsgálat ne 
vonhassa működési hatáskörébe azt. ami a fő- 
tárgyalás .feladatai közé tartozik. 

Ebből folyik a javaslat azon további intéz- 
kedése, hogy kivéve a halál- vagy életfogytig 
tartó fegyházzal büntethető cselekményeket, az elő- 
vizsgálatot egészen mellőzhetőnek is nyilvánítja: 

a) ha öt évet meghaladó, határozott tartamú 

szabadság vesztéssel büntethető cselekmények ese- 
tében tettenkapás esete forog fenn. vagy a ter- 
helt bűnösségéről a nyomozás adataival teljesen 
összhangban álló beismerést tett, és 

h) egyéb büntetendő cselekményeknél, ily fel- 
tétel nélkül is, ha azt szükségesnek sem a kir. 
ügyész, sem a felek valamelyike, sem a vád- 
tanács nem tartja. 

Egy másik corrollariuma ezen alapelvnek, 
hogy az elővizsgálat során is közvetlenül a vád- 
tanács előtt jelenhessen meg a vádlott és védője 
mindenkor, midőn akár a vádhatóság, akár a 
vizsgálóbíró valamely intézkedése miatt panaszt 
tesz. Most a vizsgálóbíró vagy egy előadó ter- 
jeszti elő annak panaszát irott acták alapján. A 
javaslat ki fogja zárni ezt a közvetítést is. Egé- 
szen helyesen. Amit az előadó hiányos feljegy- 
zések alapján s csak az acták előzetes tanul- 
mányozása után, természetesen csak idővesz- 
teséggel és csak hiányosan adhat elő, jobb. 
megbízhatóbb és gyorsabb, ha maga a királyi 
ügyész, aki úgyis ismeri az ügyet, s maga a vád- 
lott, aki sérelmét legjobban érzi, mindegyik a 
maga szempontját védve, mondanak el. 

Van azonban a javaslatnak két intézkedése, 
mely a közvetlen szóbehséggel nem igen egyez- 
tethető össze. 

Ezek egyike a 151. §., mely igy szól: 

«Az előzetes eljárás során a tanú csak ak- 
kor eskethető meg: 



Digitized by LjOOQIC 



42 Közvetlen szóbeliség. 

1. ha rögtöni életveszélylyel járó betegség- 
ben szenved ; 

2. ha hosszabb távolléte, vagy rendes laká- 
sának hiánya, vagy távolsága miatt alaposan 
tartani lehet, hogy a főtárgyaláson nem jelenhet meg ; 

3. ha a vádló és a' terhelt a megesketést 
kívánják ; 

4. ha a tanú a teljes valónak megvallására 
csakis eskü kivétele által birhot6.» 

Az első két ponthoz nem fér szó. Mert ha- 
bár kerülendő is általában a tanuk megesketése 
az elővizsgálat során, a mennyiben ezzel a bi- 
zonyítási eljárás súlya kivétetik a főtárgyalás 
keretébül s Oda helyeztetik, ahol az a főtárgya- 
lás garancziáival körülvéve nincsen, mégis ez 
esetek olyanok, a melyeknél nem erről van tu- 
lajdonképen szó, hanem arról, hogy egy bizonyí- 
ték, akár mentő, akár terhelő az, melyről nem 
valószínű, hogy a tárgyaláskor még érvényesít- 
hető lesz, kivételesen esküvel legyen megerősít- 
hető az elővizsgálat során is. 

Meg lehetne nyugodni a 3. pont alatti eset- 
ben is, ha a terhelt helyett a védő tétetik. A 
terhelt nem igen bír mindig azon értelmi képes- 
séggel, hogy megítélhesse, nem veszélyezteti-e 
az időelőtti megesketés a bizonyítási eljárás si- 
kerét, nem forog-e fenn törvényes kifogásolhatás 
esete, ki van-e teljesen merítve a kikérdezés 
minden szempontból? stb. Azért a 3-ik pont 
csak úgy lenne elfogadható, ha a terhelt helyett 

a védő kívánja egyetértöleg a kir. ügyészszel a 
megesketést. * 

Határozottan káros azonban a 4-ik pont. 
Nem félszeg eljárás lenne-e éppen azt a tanút 
megesketni, kinek őszintesége, szavahihetősége 
iránt kétely forog fenn, midőn éppen ez egy tör- 
vényes ok (152. §. 7. és 153. §.) arra, hogy 
valaki esküre se bocsájtassék ? Ue aztán ki ké- 
pes azt eldönteni, hogy a tanú «a teljes való- 
nak megvallására csakis eskü kivétele által bír- 
ható ?» Ki lát a tanú belsejébe? Ki tudja az 
elővizsgálat stádiumában, hogy mi «a teljes va- 
lóság ?» Nem-e lehet ily rendelkezés mellett min- 
den tanura rámondani, hogy «a *teljes valót » 
csak «eskü mellett» fogja megvallani? Hol a 
határ? Nem fog-e ez által a főtárgyalás kész, 
megváltozhatlan, de egyszersmind megbizhatlan 
anyaggal szemben állni, s ez által annak köz- 
vetlen szóbehsége eltörpülni? Tudjuk, hogy a 
tanú igazmondásárfi mily nagy befolyással van 
a tárgyalás nyilvánossága, ünnepélyessége, a 
hozzá intézett kérdések és keresztkérdések kü- 
lönböző iránya, részletessége? Hová lesz mindez? 
Nem fog-e a tanú tárgyaláskor mindig a már le- 
tett, talán meggondolatlanul letett eskü követ 
kezményeire gondolni s ennek folytán nem arra 
ügyelni, hogy csakis való feleleteket adjon, ha- 
nem inkább arra, hogy a tárgyaláskor adandó 
feleletei már letett, és esküvel megerősített val- 
lomásával ne jöjjenek ellentétbe, akár voltak-e 

valók azok, akár sem. Akár köny őrület a fogva, 
levő terhelt iránt, akár ellenszenv vagy gyűlöl- 
ség vezérelték akkor a meggondolatlan vallomásra, 
a letett eskü mindenképen csak az igazi való- 
nak kiderítését akadályozni, de nem előmozdítani 
fogja. 

Maga a javaslat is azt mondja indokolásá- 
nak egyik helyén (207. 1.) :«a tanú csupán azért, 
nehogy könnyelműnek és lelkiismeretlennek lát- 
szassék, rendszerint a valónak meg nem felelő, 
de már eskü alatt tett vallomását nem hajlandó 
módosítani. » 

Jobban én sem tudnám indokolni ez intéz- 
kedés — mellőzését. 

A másik intézkedés, mely a közvetlen szó- 
beliség szempontjából szintén czélszerűtlen, sőt 
káros, az, a mit a 235-ik §-ban rendel a javas- 
lat, hogy t. i. a terhelt, úgy a nyomozás mint 
az elővizsgálat folyamában két tan > jelenlétében 
hallgatandó ki. 

Nincs kétség benne, hogy a javaslatot ily 
rendelkezés felvételében az vezérelte, hogy véget 
vessen a faggatásoknak, lelki torturának, fenye- 
getéseknek, melyeknek a vádlott még sok helyen 
kitéve van a kihallgatás során. Azonban elhibá- 
zott dolog lenne nézetem szerint azért, mert egy- 
nehány vizsgáló közeg ezt daczára a tilalomnak 
elkövetheti s tán el is követi, több ezerre menő 
vizsgálóbiró működését ily intézkedések által meg- 
nehezíteni: midőn az teljes sikert sem igér. 

Ezen intézkedés kéiélu fegyver lesz, s azt 
hiszem, hogy nem csalatkozom, ha megjósolni 
merem, hogy élesehh foka éppen a vádl,ott ellen 
fog fordulni, a mennyihen először is meg fogja 
lassítani az ügymenetet éppen azon részében, a 
hol kívánatos, hogy lehetőleg gyors legyen, t. i. 
az elönyomozat és vizsgálat stádiumában, s más- 
részről át fogja helyezni a bizonyítási eljárás 
súlyát a főtárgyalásból az előnyomozást vagy 
elővizsgálatot teljesítő hivatalnok szobájába, négy 
fal közé, hol jelen lesz ugyan két bizalmi férfi, 
de csak pro forma, a kiknek eszök otthon mu- 
lasztott dolgaikon fog járni s legkisebb gondjuk 
is nagyobb lesz, mint az, hogy mit kérdez a 
a vizsgálóbíró, mit felel a terhelt, jól van-e az 
felvéve a jegyzőkönyvbe? Alá fognak írni mindent 
gépszerűleg s aztán, ha a főtárgy aláskor az egyik 
vagy másik irányban kétely fog mégis felmerülni, 
a sok ügy közül, nem fognak emlékezhetni sem- 
mire, nem különösen egyes szavakra, melyeknek 
pedig döntő jelentőségük lehet, de bizonyítani 
fognak mindazt, a mi a jegyzőkönyvben áll — 
mert aláírták, habár meggondolatlanul írták is 
alá. S mentül biztosabb abban a vizsgáló közeg, 
hogy az általa így teremtendő bizonyítási anyag 
nemcsak adat lesz, de megdönthetlen bizonyíték, 
annál erősebben fog törekedni beismerő, vagy a 
beismerést megközelítő vallomások elérésére. 

S a mi a « bizalmi férfiak> egyéniségét il- 
leti, a gyakorlatban ez úgy lesz, hogy minden 

vizsgálóbírónak lesz két foglalkozás nélküli olyan 
bizalmi embere, ki éppen, mert nem lesz egyéb 
dolga, meg fogja tenni ezt a szívességet és el 
fog járni a kihallgatásokra, ott pedig olvasni fogja 
az újságot vagy bóbiskol unalmában. 

Méltóztassék csak felgondolni közelebbről a 
dolgot. A budapesti és pestvidéki kir. törvény- 
székek büntető osztályainak és az államrendör- 
ségnek van összesen mintegy 100 vizsgáló közege. 
Miután nem számítható minden berendelt bizalmi 
férfi pontos megjelenésére, mert egyiket betegség, 
másikat feledékenység és a harmadikat üzleti 
dolgok akadályozhatják: kénytelenek lesznek az 
illető hatóságok minden vizsgáló közeg mellé 2 
bizalmi férfi helyett legalább hármat rendszerint 
berendelni. 

Naponként tehát mintegy 300 polgár fogná 
hiába vesztegetni idejét. 

S miután bizalmi férfiként csak írni-olvasni 
tudó és az állam hivatalos nyelvében jártas egyén 
lesz csak alkalmazható, ez az intelligens polgári 
elem 10-szerte nagyobb terhelése lenne, mintha 
az eskütszéki institutíó léptettetnék életbe. 

Nem is lesz kivihető. Hiába számít a javas- 
lat arra, hogy a polgári elem meg fogja hozni 
«ezt a kis áldozatot » (322. 1.), mert az áldozat 
nem kicsi s mert, ha nem kell a polgár mint 
esküdt, megköszöni ezt a kitüntetést is. s a 
hány meghivás lesz kibocsájtva bizalmi férfiként 
való megjelenésre, annyi felmentés iránti kérvény 

fog beérkezni, s a vége mégis csak az lesz,, ha 
nem fogjuk akarni, hogy a vizsgáló közegek bi- 
zalmi férfiak hiánya miatt tétlenül vesztegessék 
idejüket, — miként már jeleztem — hogy min- 
den vizsgáló közegnek lesz 2 — 3 barátja, ki a 
vizsgáló közeg iránti szívességből meg fogja tenni 
ezt a szolgálatot. 

Ezek közövt aztán oly intimitás fog kifej- 
lődni idővel, hogy mindenre inkább lesznek al- 
kalmasak, mint arra, hogy a vizsgáló közeget 
ellenőrizzék. Ott leszünk, a hol 100 év előtt vol- 
tunk. Lesz a kihallgatásoknál testimonium legale, 
de olyan, melyben nem lesz köszönet, — a köz- 
vetlen szóbeliség előnyei pedig el lesznek temetve 
a hivatalos szoba koporsójába, melybe a bizalmi 
férfiak fogják beleverni a szeget. 

A javaslat nem akarja életbeléptetni az 
úgynevezett ügyfél nyilvánosságot, vagyis, hogy 
a felek és i tanuk kihallgatása ne zárt ajtóknál 
történjék. Feltéve, hogy e tekintetben helyesen 
cselekszik, kérdem, hogy akkor aztán, hogy lesz 
megakadályozható, hogy a berendelt bizalmi fér- 
fiak egyike vagy másika ne legyen esetleg éppen 
a terhelt vagy családjának valami barátja vagy 
jóakarója. Nem-e lesz így tág tér engedve a vizs- 
gálati titkok elárulására ? Vagy tán minden vád- 
lott kihallgatása előtt a bizalmi férfi lesz-e előbb 
kiexaminálva, nincs-e a felek valamelyikével ro- 
koni, üzleti vagy baráti 'összeköttetésben, s ha 
esetleg igen, megakad majd a kihallgatás, míg 

más bizalmi férfit szerezni nem sikerült. S mindez 
csak azért, hogy egy institutió létesíttessék, mely 
a tárgyalás közvetlen szóbeliségével ellenkezik, s 
mely garancziakép a vádlottnak mit sem ér. 

Nincs veszedelmesebb, mint egyik ellentétet 
a másik ellentéttel akarni gyógyítani. Mintha an- 
nak, a kinek égési sebei vannak, csak az égett 
testrészek megfagyasztásával lehetne segíteni. 

A javaslat ezen intézkedése csak úgy lenne 
elfogadható, ha nem imperative rendelné a bi- 
zalmi férfiak alkalmazását, hanem csak faculta- 
tive, ha a vádlott vagy védője terjeszt ily értelmű 
kérelmet elő. így el lesz érve a czél, mert tar- 
tózkodni fog minden vizsgáló közeg, akár fenye- 
getésekkel, akár kecsegtetésekkel zaklatni a vád- 
lottat, ha tudni fogja, hogy a vádlott ellenében 
bizalmi férfiak alkalmazása által védekezhetik, s 
nem lesz elviselhetlen a teher a polgári elemre 
sem, mert igénybe vételére valószinöleg csak 
igen ritkán lesz alkalom. 

Nem kell tartani attól, a mitől a javaslat 
tart, hogy ha a bizalmi férfiak alkalmazása csak 
facultative rendeltetik el, vagyis csak az esetre, 
ha a sértett vagy védője kívánja, ez soha sem 
fog történni, mert félni fog a terhelt, hogy ha 
ily kívánságot terjeszt elő, akkor meg fog a vizs- 
gálóbíró bántódni. Ez igaz lehet, addig mig a 
vizsgálóbíró nem hatalmaskodik, nem ijeszt, nem 
fenyeget; de ily esetekben nincs is szükség bi- 
zalmi férfiak jelenlétére. Nem kell azonban attól 

aggódni, hogy azzal a vizsgálóbirőval vagy vizs- 
gálati közeggel szemben is ily gyöngéd tekintetek 
által vezéreltessék a terhelt, a kiről látja, hogy jog- 
talan pressiót akar gyakorolni reá, ijesztgeti, fenye- 
geti és nem hiven veszi jegyzőkönyvbe vallo- 
másait. 

A szóbeliség föerössége természetesen a íő- 
tárgyalásokon nyer döntő kifejezést. A javaslat 
ez iránybani intézkedései közül megemlítendők a 
következők : 

«A vádlottat az elnök hallgatja ki.» (286. §.) 

«A bizonyítékok a vádlott kihallgatása után, 
annak és a vádlónak jelenlétében, az elnök által 
meghatározott sorban és rendszerint oly módon 
vétetnek elő, hog\^ a vád bizonyítékai a védelem 
bizonyítékait megelőzik. » (286. §.) 

«A tanukat és szakértőket rendszerint az 
elnök hallgatja ki. Kivüle a birák, a kir. ügyész- 
ség, a magánvádló, a vádlott, a sértett fél, vagy 
a károsított, illetve ezek képviselői is intézhetnek 
kérdéseket a tanukhoz és szakértőkhöz. » (289. §.) 

« Bármely fél kívánságára a törvényszék 
megengedheti, hogy a tanukhoz és szakértőkhöz, 
vagy .azok közül egyesekhez első sorban a felek 
intézzék a kérdéseket. 

Ez esetben a vád tanúihoz a vádló, a vé- 
delem tanúihoz a vádlott, illetve képviselőik, in- 
tézik a kérdéseket és azután a kérdező ellenfe- 
lének is joga van kérdéseket tenni. 

Az elnök nemcsak a kérdezés befejeztével, 

4 

liaiiem bármely kéniésro adoti felHol nlán is 
annyi kérdést teh(»t, a mennyit szükségesnek tart. 

A kérdezés joya a birósáj^ mindenik tagját 
is megilleti. ^' (290. §.) 

«J\lind(ínik tanú megesketése lárgyában. 
annak kihallgatása és a lelek vonatkozc) indítvá.- 
nyainak nu^ghallgatása után a törvényszék külön 
határoz. ^^ (29H. §.) 

ícTami vallomásról felvett jegyzőkönyv csak a 
182. S. 1. és 2. pontja esetében (uralkodóház 
tagjai, vagy a kik agg-koruk vagy betegségük miatt 
Uieg nem jelenhetnek) és még akkoi- olvasható feL 
ha a tanú meghalt, ha tartózkodási helye ismeret- 
len, ha megjelenése nagy nehézséggel járna. » 

«A felek jogaik megóvása végett kívánhatják, 
hogy egyes körülmények vagy nyilatkozatok jegy- 
zőkönyvbe vétessenek, és ha a szószerint való 
felvétel fontos, az elnök a jegyzőkönyvnek erre 
vonatkozó szövegét azonnal felolvastatja és meg- 
állapíttatja. 

Bármely félnek idejekorán és a költség leté- 
teményezése mellett előterjesztett kérelmére, az 
elnök a folyamodó költségére a főtárgyalás gyors- 
írói felvételét rendelheti el. 

Ezt fontos ügyekben hivatalból is teheti. >^ 
310. §.) 

E rendelkezések közül lényeges, hogy a (md- 
loftfft csak az dnök hal/r/((f/ja ki. Ahhoz sem a vádló, 
sem a védő. s(»m a birák külíin kérdéseket neiii 
intézhetnek, 

A második lényeges rendelkezés, ho^íy a 
bizonyítási eljárást rendszerint az elnök vezeti 
ugyan, de kivételesen megengedheti a törvényszék 
a felek által való kikérdezést, 

A harmadik lényeges körülmény, hogy jelen nem 
If'vő tanuk vallomási jegyzökönyveinek felolvasása 
csak kivételesen vm megengedve. Jelenlévő tanak vizs- 
gőla'i jegyzökönyveinek felolv isása nincs niegengedoe. 

Ez képe a javaslat szerinti fötárgyalásnak. 

A szóbeliség megvolt — úgy a hogy — első 
fokban eddig is. Pontosabb újítás az, hogy meg lesz 
a javaslat szerint, habár korlátozottabb mérvben, 
a felső fórumon is. S ez egy igen nagy vívmány. 

Az a felebbviteU rendszer, mely nálunk je- 
lenleg van érvényben, s a mely szerint két egybe- 
hangzó felmentő Ítélettel szemben is marasztalólag 
Ítélhet a harmadbíróság: a lehető legszerencsét- 
lenebb. S ha még hozzáveszszük ehliez, hogy e 
harmadbiróság sem a felekkel, sem a tanukkal 
nem érintkezik, csak hiányos — nélia nagyon 
is hibás — feljegyzésekből meriti adatait, s mégis 
megdönthet, és sajnos elégszer nem is irtózik 
megdönteni a jobban informált als()l)l) bíróságok 
felmentő ítéleteit, akkor enyhe e sz(), hogy e 
rendszer szerencsétlen, mert több eiuiél : észsze- 
rütlen és embertelen. 

Hogy e r(^ndszer minden félszegségével együtt 
továbbra is fentartassék, nem is kívánja, sem a 
javaslat, sem a számbavelu^tő szakkörök bár- 
melyike. 

4* 

Nem akarok ezúttal a lelebbvitelröl általában 
szólni. 

Megegyeztethetö-e az a szóbeliséggel vagy 
sem? A felebbvitelt jelenlegi bírósági szervezetünk 
mellett nyomatékos garancziák nélkül (ötös ta- 
nács, egyhangúság) én sem tartom nélkülözhe- 
tönek. S nem fogja eltörülhetönek tartani ko- 
molyan gondolkodó gyakorlati jogász senki sem. 

Hogy eddig miként éltünk meg szóbeliséggel 
az alsó fórumon s Írásbeliséggel a felsőbb bíró- 
ságoknál : megmondják az (iriásilag felszaporo- 
dott restancziák. Megéltünk úgy, mint a hogy 
megél az ember a jég liátán is. Ha helytelen 
volt a másodbiróság Ítélete, felebbeztünk a har- 
madforum elé. Ha ez is helytelen volt: megújí- 
tottuk ; ha pedig megújítani nem lehetett, meg- 
nyugodtunk ugyan beime, de nem azon meg- 
nyugvással, melyet a vétkező is érez, ha igássá- 
ságos Ítélet sújtja őt, hanem azon megadással, 
melylyel elháríthatlan véletlen csapásokat elvisel 
az ember fia. Nem egyszer történt ügyvédi pá- 
lyámon, hogy a jogi nézetem szerint is helytelen 
Ítélettel szemben nem tudtam joggal kétségbeeső 
védenczemnek más vigaszt nyújtani, minthogy 
viselje el sorsát s gondolja, hogy a Sudániak 
rabságába esett: a felebbezés és perújítás ott 
sem segítene. 

Nem vádképen hozom fel ezeket. Csoda, ha 
jelenlegi eljárásunk félszegségei mellett csak ennyi 
a hiba. A legnagyobb lelkiismeretesség, a legoda- 

adóbb szorgalom, a legkitűnőbb tehetség tehetet- 
len marad, ha nem adják meg neki a megbízható 
anyagot, a mire alapíthassa ítéletét. Vizsgálati 
jegyzökönyvek, melyek terjedelmes ívei között 
nem lehet megtalálni a döntő szót, tárgyalási jegy- 
zökönyvek, melyek jobbára hibákkal telvék. S e 
mellett a tanulmányozásra oly kevés idő, mint a 
mennyi pgy ujságczikk figyelmes elolvasására is 
alig elég: ezek azon tényezők, a melyek közölt 
most döntenek a polgárok szabadsága, becsülete 
és vagyona felett. 

A számos feloldások is csak a bizonyítási 
anyag ezen homályos és bizonytalan voltának 
eredményei. Csakhogy rendszerint nem igen ve- 
zettek czélhoz. Megtörtént a feloldás folytán a 
tárgyalás újra, meg harmadszor is, de nem azon 
bíró előtt, a kinek kételyei voltak, hanem az első 
bíróság előtt, mely magával tisztában volt és nem 
is kívánt többet tudni a bizonyítási anyagból, 
mint a mennyit már tudott. A legfelsőbb bíróság 
pedig újra csak a hiányos acták holt betűit kapta 
szeme elé. 

Csodálni tudtam mindig a felsőbb forumok 
biráit, valahányszor ily előadásoknál jelen voltam. 
Napokon át acták felolvasását hallani és el nem 
aludni, mindig azt hittem előbb, hogy ez lehe- 
letlen dolog. Ha ilyenkoi* visszaemlékeztem arra 
a különbségre, hogy minő benyomást tett reám 
a közbejöttemmel lefolyt szóbeli tárgyalás, s milyet 
ugyanazon ügynek a legkitűnőbb biró által történt 

előadása is: úgy éreztem magamat, mint midőn 
Bethovennek valamelyik szép szonátáját olvasná 
valaki a kottáról, de — hangszer nélkül. 

A javaslat sem fogja mind megszüntetni e 
bajokat. De enyhíteni fogja lényegesen. Jelen fog 
lehetni a fél ügye felsőbb bírósági tárgyalásánál, 
nemcsak mint hallgató, a mi nem sokat ért, ha- 
nem mint résztvevő; el fogja panaszolhatni sé- 
relmét élő szóval bíráinak : kívánhatni fogja, hogy 
ezen vagy azon bizonyíték, melyre súlyt fektet, 
lelolvastassék ; látni fogja, hogy bírái megismer- 
kednek ügye részleteivel lelkiismeretesen s hallani 
fogja, hogy a jogtudó védelmé! is meghallgatja a 
tanács, s a mi fő : meg lesz a lehetőség adva, 
hogy ha megbízhatlan az első bíróság által con^ 
statált bizonyítási anyag, az, czélhoz nem vezető 
feloldások helyett, ezen részében vagy egészben 
közvetlenül a felsőbb biró színe élőit is ismétel- 
hető leszen. 

Sajnos, hogy pénzügyi viszonyaink nem en- 
gedik, hogy a szóbehség a felsőbb fórumon ter- 
jedtebb mérvben érvényesíthető legyen. De így is 
áldani fogja az utókor azt a törvényhozást, mely 
a magyar bűnvádi eljárásnak százados ingado- 
zások után végre határozott formákat adott. 

Egy jobb kor bizonyára tovább fogja fejlesz- 
teni a szóbeliség követeUnényeit. De hogy ez 
megtörténhessék a jelenleginek kell megvetni 
annak alapját. 

